Deshret

160px|thumb|Narmer med rød kongekrone

Deshret, også kalt Den røde krona for Nedre Egypt, var det formelle, egyptiske navnet på ei kongekrone som ble båret av faraoer i oldtidas Nedre Egypt. Krona var traktformet med et høyt bakstykke, rød og utstyrt med en spiralfomet tråd som representerte sugesnabelen på en bie. Etter sammenslåinga av Nedre og Øvre Egypt ble den kombinert med hedjet, den hvite krona for Nedre Egypt, til pschent, dobbeltkrona for det forente riket.Ana Ruiz, The Spirit of Ancient Egypt, Algora Publishing 2001, p.8 

Ifølge egyptisk mytologi  lot jordguden Geb falkguden Horus regjere over Nedre Egypt.Ewa Wasilewska, Creation Stories of the Middle East, Jessica Kingsley Publishers 2000, p.128 De egyptiske faraoene, som betraktet seg selv som etterkommere av Horus, bar den røde krona som tegn på sin autoritet over Nedre Egypt.Toby A. H. Wilkinson, Early Dynastic Egypt, Routledge 1999, p.194 

Verken røde eller hvite egyptiske kongekroner er bevart, så man vet ikke hvordan disse var konstruert eller hvilke materialer de ble lagd av. At ingen kroner har blitt funnet selv i ganske intakte graver, kan tyde på at kronene gikk i arv fra konge til konge som i dagens monarkier.

 Referanser 

 Se også 
 Pschent, dobbeltkrona for det forente Egypt
 Hedjet, den hvite krona for Nedre Egypt
 Khepresh, den blå faraokrona
 Nemes, hodetørkle for Egypts konger, faraoer og guddommer

 Eksterne lenker 

 Flere kroner fra Det gamle Egypt (på engelsk)

Kategori:Egyptologi
Kategori:Kronregalier
Kategori:Egyptisk mytologi
Kategori:Klesdrakt i oldtiden